3 dollar uchun zavodda ishlaydigan bolakay, prezidentlarning muz haykali, yaxshi hayot orzusidagi muhojirlar. 1-oktabr suratlari

1-oktabr kuni dunyoning turli burchaklaridan olingan eng qiziqarli suratlar jamlanmasini taqdim etamiz.

 Donald Tramp saylovoldi mitingiga kelayotgan paytda Dulut xalqaro aeroportida samolyotda uning soyasi aks etmoqda.

 Jo Bayden va uning rafiqasi Jill Pittsburgga poyezdda yetib keldi.

 Bangladeshlik muhojir Bosniya va Gersogovina yaqinidagi o‘rmonda telefonini tekshirmoqda. Yuzlab muhojirlar yaxshi hayot ilinjida Yevroittifoqqa o‘tib olish uchun Xorvatiya chegarasi yaqinida vaqtinchalik lager tashkillashtirgan.

 Hindistonliklar koronavirusdan vafot etgan qarindoshlari suratlarini ko‘rsatmoqda.

 BMTning Nyu-Yorkda joylashgan shtab-kvartirasi yaqinida Donald Tramp va Braziliya prezidenti Jair Bolsanaruning muzdan yasalgan haykali o‘rnatilgan.

 Gonkong bosh ijrochi direktori Kerri Lam Xitoy milliy kuniga bag‘ishlangan tadbirda ichimlik ichmoqda.

 Pragada quyosh ko‘tarilayotgan paytda O‘rta Asrga oid Karlov ko‘prigi bo‘ylab ketayotgan odamlar.

 Misrlik bola ta’til paytida ota-onasiga yordam berish uchun kuniga uch dollar evaziga shisha zavodda ishlaydi.

 Britaniya shahzodasi Eduard va grafinya Sofi maktab o‘quvchilari bilan suhbat o‘tkazmoqda.

 Ispaniyaning Barselona shahrida oilaning o‘z uyidan ko‘chirib yuborilishiga qarshi chiqqan odamlar va politsiya to‘qnashuvi.

 Nepallik ayol Katmandudagi piknik uchun mo‘ljallangan joyda kitob o‘qimoqda.

 Nyu-Yorkda restoranlarga faoliyatini qayta tiklashga ruxsat berilgan birinchi kuni ovqat tayyorlayotgan oshpaz.
 Qorabog‘dagi urush dahshatlari, o‘rmonga ko‘chgan maktab, Tramp va Jo Bayden bahsi. 30-sentabr suratlari